《呈赵蹈中》
宋代·周南

赵子面白如玉傞，定须逃得文儒饿。
经年忆破古人心，近日妹儒初病可。
忽然到门已惊骇，令我失喜多两拜。
君来看我还看亲，我顾不能君莫怪。
自云曾见杭州火，说著红湖先泪堕。
水衡支散新铸钱，诏书未御正朝坐。
向来送我龙泉器，秋色新蔬恰相似。
且将濁酒慰营魂，多留几日论文字。
取诗须取杜正传，寻到岑参高适边。
转处正须宽一步，只今且向晚唐前。